alkoholometri
Store norske leksikon,Realfag,Kjemi,Analytisk kjemi,Gravimetri
Alkoholometri er måling av alkoholinnholdet i blandinger av etanol (alkohol, sprit) og vann. Målingen skjer ved at massetettheten til blandingen bestemmes ved hjelp av et aerometer eller alkoholometer. Fordi etanol er lettere enn vann, avtar massetettheten med økende etanolinnhold.
Alkoholometeret er en flytevekt som angir volum- eller masseprosent (vektprosent) etanol ved en bestemt temperatur. Forutsetningen for bruk av alkoholometer og alkoholtabeller er at løsningen bare inneholder etanol og vann. Derfor må det foretas en destillasjon før man kan måle alkoholprosenten i drikker som vin, øl eller likør. Les mer i Store norske leksikon alkohol massetetthet volumprosent masseprosent etanol